Movado Por Francio

La Movado Por Francio ( "Mouvement pour la France" aŭ "MPF") estas franca dekstra kaj suverenisma politika partioLePolitique.com fondita de Philippe de Villiers en 1994. Okaze de la Eŭropaj balotoj de 2009, ĝi kandidatis en la ok francaj distriktoj sub la standardo Libertas, kiu arigas suverenismajn movadojn en ĉiuj landoj en la Eŭropa Unio. Post la elekto de nur unu eŭropa parlamentano, ĝi aliĝis la  en la frakcio Eŭropo de Libereco kaj Demokratio (ELD). La partio malaperis en 2018

 Historio 
Venanta samtempe de la movado « Combat pour les valeurs » ( "batalo por la valoroj") kaj de la listo « Majorité pour l'autre Europe » ( "Plimulto por la Alia Eŭropo") por la eŭropaj balotoj de 1994, la Movado Por Francio estis kreita la  en la "Maison de la Chimie" ( Domo de Kemio") en Parizo de Philippe de Villiers, la juĝisto Thierry Jean-Pierre kaj Jimmy Goldsmith.

La movado « Combat pour les valeurs » estis fondita de Philippe de Villiers, Bernard Debré, Christine Boutin kaj Bernard SeillierFrance Politique.
Iom poste, Philippe de Villiers ligiĝis al Philippe Séguin kaj Charles Pasqua, apud kiuj li kondukis kampanjon por « NE » al la traktato de Mastriĥto.

 Reprezentantoj en la Franca Parlamento 
Ên 2007, MPF estis reprezentata en la Nacia Asembleo de Véronique Besse, vicprezidantino de la Departementa Konsilio de Vendée, kaj en la Senato de Philippe Darniche, urbestro de Mouilleron-le-Captif en la sama departemento.

 Politika identeco 
MPF estas suverenisma partio, kiu estas en la linio de la franca Rezistado.
Ĝia celo estas rekonkeri nacian sendependecon en Eŭropo de Stxtata kaj popola kunlaboro.
Pri ekonomio, MPF promocias entreprenliberecon favorante la ekstariĝon de entreprenoj sur francaj teritorioj per interesa impostado kaj uzante protektismon. Ĝi pledas por moraligo de ekonomio.
Pri socio, MPF defendas valorojn surbaze de la familio, la ligiĝo al teritorioj, la sento aparteni al Francio, la obeo al la dimanĉa ripozo.

 Elektitoj 
 Nacia Asembleo : Véronique Besse (Vendée) ;
 Senato : Philippe Darniche (Vendée) ;
 Regionaj Konsilioj : Marie-Pierre Chaumette (Sudo-Pireneoj), Antoine Chéreau (Luarlandoj), Sandra Bureau (Luarlandoj), Yannick David (Luarlandoj), Isabelle Létrillart (Pikardio) Marie-Élise Dang Vu (Puatuo-Ĉarentoj), Véronique Laprée (Puatuo-Ĉarentoj), Joëlle Martineaŭ (Provenco-Alpoj-Bordo Lazura), Patrick Louis (Rodano-Alpoj) ;
 Departementaj konsilianoj : Véronique Besse (Vendée), Dominique Souchet (Vendée), Jean-Pierre Lemaire (Vendée), Yves Peltier (Meuse), Marie-Christine Bignon (Saône-et-Loire) ;
 Maires : Gérard Villette (Chantonnay), Michel Roy (Pouzauges), Antoine Chéreau (Montaigu), Yolande Pineau (Les Essarts), Marie-Christine Bignon (Chauffailles), Philippe Darniche (Mouilleron-le-Captif)), Daniel Beretta (Villette-d'Anthon), Yves Peltier (Belleville-sur-Meuse), Yannick David (La Chaize-le-Vicomte), Hervé Robineau (Mouchamps), Jean-Pierre Giraud (Tiffauges), Robert Riotton (Saint-Martin-de-la-Cluze), Emmanuel de Bailliencourt (Mont-Cauvaire), Dominique Malézieux (Le Mériot), Vincent Lhopiteau (Villampuy), Jean-Pierre Perret (Saint-Chéron-des-Champs), Jean-Luc Portejoie (Palaiseul), Daniel Beretta (Villette-d'Anthon), André Stoeffler (Holtzheim), Alain Jacquet (Dun-sur-Meuse), Jean-Paul Laban (Berrac), Jean Tomi (Tasso), Sonya Fraibœuf (Woustviller).

 Varbado de membroj de FN 
En decembro 2005, Jacques Bompard, eksa membro de la Nacia Fronto, urbestro de Orange ekde 1995, aliĝis al MPF kaj prezidis de tiam la federacion de Vaucluse. La 28-an de januaro 2010, Jacques Bompard kaj ties edzino Marie-Claude anoncis sian eliron el MPF.

 Parlamenta pozicio de MPF 
 En la Eŭropa Parlamento 
La elektitoj de MPF sidas en la Eŭropa Parlamento en la frakcio Eŭropo de Libereco kaj Demokratio, eŭroskeptikisma frakcio, kun elektitoj de Norda Ligo de Italio, Dana Popola Partio kaj Partio Por Sendependeco de Unuiĝinta Reĝlando (UKIP).

 En la Nacia Asembleo 
MPF sidas inter la enaliĝintoj en la Nacia Asembleo. Tamen, Véronique Besse, sola deputito de MPF, ne frontis kandidaton de UMP, eĉ profitis pri etikedo "dekstra plimulto".

 En la Senato 
La senatanoj MPF sidas plej ofte en la Administra kuniĝo de senatanoj nealiĝintaj al frakcio (RASNAG).

En 2004, Bruno Retailleau kaj Philippe Darniche, la du senatanoj de MPF, venkis kontraŭ kandidaton de UMP.

 Rezultoj de la lastaj balotoj 
 Eŭropaj balotoj de 2009 
MPF prezentis listojn komunajn kun Ĉasado - Fiŝkaptado - Naturo - Tradicioj (CPNT) sub la standardo de tuteŭropa movado Libertas. Tiuj listoj arigis entute  voĉojn, tio estas 4,80 % de la esprimitaj voĉoj, kaj gajnis nur unu seĝo, Philippe de Villiers, reelektita en la Okcidenta distrikto kun pli ol 10 % de voĉoj. Li sidas en la nova suverenisma kaj eŭroskeptikisma frakcio Eŭropo de Libereco kaj Demokratio (ELD).

 Regionaj balotoj de 2010 
Sekve de tiuj balotoj, kiuj karakteriziĝis per granda malvenko de la prezidanta plimulto, MPF havis 10 elektitojn : 4 en Luarlandoj, 2 en Puatuo-Ĉarentoj, 1 en Sudo-Pireneoj, 1 en Pikardio, 1 en Rodano-Alpoj kaj 1 en Provenco-Alpoj-Bordo Lazura Rezultoj de kantonaj balotoj de 2010 por MPF.

 Kantonaj balotoj de 2011 

 Prezidanta baloto de 2012 

Philippe De Villiers ne kandidatis por la prezidenta baloto de 2012.

 Francaj deputitaj balotoj de 2012 
MPF prezentis 43 kandidatoj en la unua balotvico.

UMP subtenis 2 el ili : la elirantino de la 4-a deputita distrikto de Vendée, Véronique Besse kaj Isabelle Létrillart en la 4-a distrikto de Aisne.

Véronique Besse estis reelektita per la unua balotvico kun 57,05 % de voĉoj en Vendée. Isabelle Létrillart estis en favora rebalotado en Aisne kun 24,31 % de la voĉoj kontraŭ 23,37 % al la diversa maldekstrulino Marie-Françoise Bechtel kaj 17,31 % al la komunista-FDG Jean-Luc Lanouilh.

Neniu alia kandidato atingis sufiĉan rezulton por rajti resti kandidato en la dua balotvico.

 Notoj kaj referencoj 

 Aneksaĵoj 
 Vidu ankaŭ 
 Politika dekstro
 Suverenismo
 Konservativismo
 Eŭroskeptikismo
 Kristana demokratio
 Philippe de Villiers
 Rassemblement pour la France et l'indépendance de l'Europe

 Eksteraj ligiloj 

  Site officiel 
  Site officiel des députés MPF au Parlement européen
  Site officiel des Jeunes pour la France

Kategorio:Konservativaj partioj en Eŭropo
Kategorio:Politikaj partioj de la kvina Franca Respubliko
Kategorio:Politikaj partioj fonditaj en 1994
Kategorio:Politikaj partioj de Francio
Kategorio:Suverenismo
Kategorio:Eŭropo de Libereco kaj Demokratio
Kategorio:Politikaj partioj malfonditaj en 2018